### Beslutning

Børge Pedersen og Steven Kristoffersen kunne tiltræde indstillingen med forbehold for finansieringsmodellen.

Gustav Nissen og Inga Jørgensen kunne tiltræde indstillingen med forbehold for finansieringsmodellen og med forbehold for drøftelse i gruppen.

Kenny Holst, Inga Karlsen og Grethe Eriksen var forhindrede i at deltage i udvalgets behandling af sagen.

Yderligere finansiering til opfyldning og ombygning af [adresse], da det igangværende projekt ikke kan finansieres inden for den afsatte anlægsbevilling.

### Resumé

Byrådet har den 26. august 2020 besluttet, at p-kælderen under [adresse] skulle opfyldes, da tilstanden af p-kælderen var så dårlig, at den udgjorde en sikkerhedsmæssig risiko. Som grundlag for anlægsbevillingen var der blevet udarbejdet et budget for projektet med at opfylde p-kælderen og reetablere [adresse]. Budgettets grundlag var selve nedbrydningen og opfyldningen af p-kældrene. Budgettet var på 18,6 mio. kr.

I april/maj 2021 viser en økonomisk gennemgang, at udgifter for projektet forventes at blive 28,7 mio. kr.

Projektet er igangværende og [adresse] forventes åben for fuld drift og dermed tilbagevendende fjernbusser den 30. august 2021.

### Indstilling

Det indstilles,

At 1) der godkendes tillægsbevilling og rådighedsbeløb på 10,1 mio. kr. til ombygningen af [adresse].

At 2) tillægsbevillingen finansieres ved forøgelse af anlægsindtægtsreserve vedr. ejendomssalg.

### Sagens forløb

17-06-2021 Borgmesterens Afdeling påtegning

Fremsendes til Magistraten.

Det bemærkes, at den foreslåede finansiering via merindtægter ved ejendomssalg ikke er i overensstemmelse med styringsprincipperne.

Borgmesterens Afdeling har herudover ingen bemærkninger til indstillingen.

 21-06-2021 Magistraten

Fremsendes til [adresse] med bemærkning, at Magistraten i mødet den 21. juni 2021 anbefaler, at byrådet tiltræder Magistratsafdelingen for Teknik og Miljøs indstilling af 14. juni 2021 i overensstemmelse med påtegning af 17. juni 2021 fra Borgmesterens Afdeling,

Borgmester Jonathan Poulsen, rådmand Morten Simonsen, rådmand Lennarth Andresen, rådmand Rasmus Jacobsen, Ursula Lauritsen og Jens Lind tog forbehold for finansieringen.

 22-06-2021 [adresse]
Fremsendes til Teknisk Udvalg til behandling i henhold til beslutning i byrådets møde den 22. juni 2021.
 16-08-2021 Teknisk Udvalg

Børge Pedersen og Steven Kristoffersen kunne tiltræde indstillingen med forbehold for finansieringsmodellen.

Gustav Nissen og Inga Jørgensen kunne tiltræde indstillingen med forbehold for finansieringsmodellen og med forbehold for drøftelse i gruppen.

Kenny Holst, Inga Karlsen og Grethe Eriksen var forhindrede i at deltage i udvalgets behandling af sagen.

 18-08-2021 [adresse]
Beslutning ikke frigivet